b'\n_START_ARTICLE_\nSuomen Luonto\n_START_PARAGRAPH_\nSuomen Luonto on luontoon ja luonnonsuojeluun keskittyv\xc3\xa4 aikakauslehti. Suomen luonnonsuojeluliiton julkaisema lehti ilmestyy 10 kertaa vuodessa. Lehden p\xc3\xa4\xc3\xa4toimittaja on Heikki Vasamies._NEWLINE_Lehti alkoi ilmesty\xc3\xa4 kev\xc3\xa4\xc3\xa4ll\xc3\xa4 1941. Se ilmestyi alkuun vuosikirjana, mutta vuonna 1956 se muuttui nelj\xc3\xa4 kertaa vuodessa ilmestyv\xc3\xa4ksi lehdeksi. 1960-luvulla alkoivat ymp\xc3\xa4rist\xc3\xb6aiheet tulla mukaan, ja niihin puututtiin ajoittain niin kiivaaseen s\xc3\xa4vyyn, ett\xc3\xa4 esimerkiksi mets\xc3\xa4ammattilaisia erosi liitosta. Vuonna 1971 lehti muuttui tilattavaksi lehdeksi, eik\xc3\xa4 en\xc3\xa4\xc3\xa4 kuulunut liiton j\xc3\xa4senmaksuun._NEWLINE_Suomen Luonto voitti vuonna 2011 Vuoden laatulehti -palkinnon.'